
                                                             RAPORT

asupra proiectului de Lege pentru  modificarea şi completarea  
Legii nr.3/2000 privind organizarea şi desfăşurarea referendumului
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi  şi a fost sesizată spre dezbatere, în fond, cu proiectul de Lege pentru  modificarea şi completarea  Legii nr.3/2000 privind organizarea şi desfăşurarea referendumului, trimis cu adresa nr. PL.X.669 din 13 septembrie 2006, înregistrat sub nr. 31/1069  din 14 septembrie 2006.

Senatul, în calitate de primă Cameră sesizată, în şedinţa din 7 septembrie 2006, a  adoptat proiectul de lege.

Camera Deputaţilor este Cameră decizională, potrivit prevederilor art. 75 din Constituţia României, republicată şi ale art. 92 alin. (9) pct. 2, lit.i) art.73 alin.(3)-Categorii de legi din Regulamentul Camerei Deputaţilor, republicat .
Comisia pentru administraţie publică, amenajarea teritoriului şi echilibrul ecologic, a avizat favorabil, cu amendamente, propunerea legislativă, cu avizul nr.26/1125 din 19.09.2006.
Guvernul, prin punctul de vedere, transmis cu adresa nr.1246 din 17.04.2006, nu susţine adoptarea  iniţiativei legislative  în forma prezentată.

Consiliul Legislativ  a avizat favorabil propunerea legislativă,cu observaţii şi propuneri, conform avizului nr. 563/18.04.2006.

Proiectul de lege supus dezbaterii are ca obiect de reglementare modificarea Legii nr.3/2000 privind organizarea  şi desfăşurarea referendumului, în scopul corelării prevederilor acesteia cu dispoziţiile legii fundamentale, republicată.

În conformitate cu prevederile art. 61 din Regulamentul Camerei Deputaţilor, membrii comisiei  au examinat propunerea legislativă mai sus menţionată, în şedinţa din  18 octombrie 2006.
La lucrările  comisiei au  participat, în calitate de invitaţi, din partea iniţiatorului, domnii  deputaţi Horia Uioreanu, Augustin Zegrean şi Daniel Buda.  
Cu prilejul dezbaterilor, membrii comisiei au formulat  unele amendamente la proiectul de lege. 
La dezbaterea acestui proiect de lege, din totalul de 26 membri ai Comisiei juridice, de disciplină şi imunităţi au fost prezenţi la şedinţă 21 deputaţi.
                       În urma examinării şi a punctelor de vedere exprimate de către membri comisiei  şi de către invitat, s-a hotărât, cu majoritate de voturi ( 2 abţineri), adoptarea   proiectului de lege  pentru  modificarea şi completarea  Legii nr.3/2000 privind organizarea şi desfăşurarea referendumului, cu amendamente admise . Amendamentele sunt redate în Anexa la prezentul raport .
În raport de obiectul şi conţinutul său ce vizează modificarea unei legi organice, proiectul de lege face parte din categoria legilor organice.

                                         VICEPREŞEDINTE,                                             SECRETAR,
                                            Cornel ŞTIRBEŢ                                              George BĂEŞU
Consilier
Dr. Corneliu Manda
ANEXA  
                                                              Amendamente admise :    
	Nr.
crt.
	Text iniţial

( Legea nr.3/2000  )
	Text Senat


	Textul propus de Comisie

( autorul amendamentului)
	Motivare

	1.
	       LEGE privind  organizarea  şi desfăşurarea referendumului ,publicată în Monitorul Oficial al României,Partea I, nr.84 din 24 februarie 2000


	       LEGE pentru modificarea şi completarea Legii nr.3/2000 privind organizarea  şi desfăşurarea referendumului 


	 „ LEGE pentru  modificarea  Legii nr.3/2000 privind organizarea  şi desfăşurarea referendumului .”

      Autor: deputat Augustin Zegrean.
	   Pentru  respectarea normelor de tehnică legislativă     

	 2.
	
	       Articolul. I Legea nr.3/2000 privind organizarea  şi desfăşurarea referendumului, publicată în Monitorul Oficial  al României, Partea I, nr.84 din 24 februarie 2000,  se modifică şi se completează după cum urmează:
	        Articol Unic. Legea nr.3/2000 privind organizarea  şi desfăşurarea referendumului, publicată în Monitorul Oficial  al României, Partea I, nr.84 din 24 februarie 2000, cu modificările şi completările ulterioare, se modifică după cum urmează: 
       Autor : Comisia juridică.
	       Pentru  respectarea normelor de tehnică legislativă

	 3.
	       Art.3.- Problemele care, potrivit art.152 din Constituţie, nu pot fi supuse revizuirii şi nu pot face  obiectul referendumului.
	        1. Articolul 3 va avea următorul cuprins :

      ” Art.3.- Problemele care, potrivit art.152 din Constituţie, nu pot fi supuse revizuirii şi nu pot face obiectul referendumului”


	       1. Articolul 3 va avea următorul cuprins :

       Art.3.- Problemele care nu pot fi supuse revizuirii, potrivit art.152 din Constituţiei, nu pot face obiectul referendumului”

        Autor: Comisia juridică.
	        Pentru o mai bună redactare a textului



	4.
	       Art.5.- (1) Referendumul naţional şi referendumul  local se organizează şi se desfăşoară potrivit prevederilor prezentei legi.
(2) Referendumul este valabil dacă la acesta   participă cel puţin jumătate plus unu din numărul persoanelor înscrise în listele electorale.
 
	       2. La articolul  5, după alineatul (2) se introduce un alineat nou, alin (3), cu următorul cuprins:

        „ (3) Referendumul este valabil indiferent de numărul persoanelor care participă la scrutin atunci când se organizează, potrivit legii, pentru demiterea unor persoane alese în funcţii publice.”


	        2. La articolul 5, după alineatul (2) se introduc  3 noi alineate, alin.(3), alin.(4) şi alin.(5) cu următorul cuprins:

         „ (3) Referendumul local este valabil indiferent de numărul persoanelor care participă la scrutin atunci când se organizează, potrivit legii, pentru probleme de interes local .” 
        Autor: deputat Daniel Buda 

„(4) În cazul în care referendumul are ca obiect demiterea unor persoane alese în funcţii publice, acesta se desfăşoară în două tururi de scrutin. În primul tur de scrutin referendumul este valabil dacă la acesta se prezintă cel puţin jumătate plus unu din numărul alegătorilor înscrişi în listele electorale permanente.
 (5) În cazul  în care majoritatea  prevăzută la alin 4 nu se realizează, se va organiza un al doilea tur de scrutin la un interval de o săptămână, referendumul fiind valabil indiferent de numărul persoanelor care participă la acesta. 
          Autor : Comisia pentru administraţie publică, amenajarea teritoriului şi echilibrul ecologic

	        Pentru precizarea caracterului referendumului

       Pentru simetrie cu modul de alegere al persoanelor în funcţii publice

	5.
	         Art.6.-(1) Iniţiativa şi procedura revizuirii Constituţiei sunt supuse normelor prevăzute la art.146 şi 147 din Constituţie, iar organizarea şi desfăşurarea referendumului se stabilesc prin lege.

	           3.La articolul 6, alineatul (1) va avea următorul cuprins:

        „ Art.6.-(1) iniţiativa şi procedura revizuirii Constituţiei sunt supuse normelor prevăzute de art.150 şi 151 din Constituţie, iar organizarea şi desfăşurarea referendumului se stabilesc prin lege.” 

	         3. Nemodificat.
	

	6.
	         Art.14.- (1) Problemele supuse referendumului local se stabilesc de consiliile locale sau judeţene, după caz, la propunerea primarului, respectiv a preşedintelui consiliului judeţean.
	         4. La articolul 14, alineatul (1) va avea următorul cuprins: 

         „ Art.14.- (1) Problemele supuse referendumului local se stabilesc de consiliile locale sau judeţene, după caz, la propunerea primarului, respectiv a preşedintelui consiliului judeţean sau a unei treimi din numărul consilierilor locali, respectiv al consilierilor judeţeni, precum şi a unui număr de cel puţin 25% din cetăţenii cu drept de vot care au domiciliul sau reşedinţa în unitatea administrativ – teritorială respectivă.”

	         4. Nemodificat.
	

	7.
	        Art. 15 alin.(1) ………
  „ a) prin lege, în cazul referendumului privind revizuirea constituţiei, cu respectarea art.147 alin.(3) din Constituţie;”
	          5. La articolul 15, litera a) a alineatului (1) va avea următorul cuprins:

      „ a) prin lege, în cazul referendumului privind revizuirea constituţiei, cu respectarea art.152 alin.(3) din Constituţie;”

	       5. Nemodificat.
	

	 8.
	         Art.46.- (1)………….

        (2) În termen de 24 de ore  de la primirea hotărârii consiliului local sau judeţean, prin care se stabileşte organizarea  referendumului local, prefectul va informa Departamentul pentru Administraţie Publică Locală din cadrul Ministerului Funcţiei Publice.
	         6.La articolul 46, alineatul ( 2 ) se abrogă.
	        6. Nemodificat.
	

	 9.
	       Art.51.(1)……………

         (3) Contravenţiile prevăzute la art. 49 le sunt aplicabile şi dispoziţiile Legii nr.32/1968 privind  stabilirea şi sancţionarea  contravenţiilor.
	      7. La articolul 51, alineatul (3) va avea următorul cuprins:
       „(3) Contravenţiile prevăzute la art. 49 le sunt aplicabile şi dispoziţiile Ordonanţei Guvernului nr.2/2001 privind regimul contravenţiilor, cu modificările ulterioare.”
	       7. La articolul 51, alineatul (3) va avea următorul cuprins:

         „(3) Contravenţiile prevăzute la art. 49 le sunt aplicabile şi dispoziţiile Ordonanţei Guvernului nr.2/2001 privind regimul juridic al contravenţiilor, aprobată  cu modificări şi completări prin Legea nr.180/2002.” 

       Autor: Comisia juridică.
	        Pentru  respectarea normelor de tehnică legislativă

	 10.
	
	Art.II.- La data intrării în vigoare a prezentei legi, Legea nr.551 din 18 decembrie 2003 pentru modificarea art.14 alin.(1) din Legea nr.3/2000 privind organizarea şi desfăşurarea  referendumului , se abrogă.
	         Art.II.-.Se elimină.
       Autor : Comisia juridică.

	Având în vedere că textul Legii nr.551/2003, constând în modificarea  art.14 alin.(1) din Legea nr.3/2000, s-a încorporat în legea de bază de la data intrării în vigoare, potrivit dispoziţiilor art.60 din Legea nr. 24/2000 privind normele de tehnică legislativă pentru elaborarea actelor normative, republicată, art. 14 alin.1 al Art.Unic  precizat la pct.4 este propus la pct.II pentru abrogare, aceasta nu se mai justifică.  




                                VICEPREŞEDINTE,                                         SECRETAR,                             

                                   Cornel ŞTIRBEŢ                                         George BĂEŞU
Consilier:

 Dr.Corneliu Manda

